Diari Oficial de la Generalitat Valenciana


Sumari del DOGV 6555, del 30-06-2011 (2011/7505)

RESOLUCIÓ de 21 de juny de 2011, del secretari autonòmic d'Ocupació i director general del Servici Valencià d'Ocupació i Formació, per la qual es dóna publicitat de l'ampliació dels crèdits màxims que han de finançar les subvencions destinades a la implantació d'un pla integral d'ocupació per a la recerca activa d'ocupació als desocupats inscrits en els centres SERVEF d'Ocupació perceptors d'ajudes a la desocupació (MOTIVA'T).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6555

Data del DOGV
:   30-06-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/7505


Data del document
:   21-06-2011

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servei Valencià d'Ocupació i Formació
    * aturat
    * programa d'actuació
    * lluita contra l'atur
    * suport econòmic
    * ajuda pública

RESOLUCIÓ de 21 de juny de 2011, del secretari autonòmic d'Ocupació i director general del Servici Valencià d'Ocupació i Formació, per la qual es dóna publicitat de l'ampliació dels crèdits màxims que han de finançar les subvencions destinades a la implantació d'un pla integral d'ocupació per a la recerca activa d'ocupació als desocupats inscrits en els centres SERVEF d'Ocupació perceptors d'ajudes a la desocupació (MOTIVA'T). [2011/7505]  
En el Diari Oficial de la Comunitat Valenciana de 6 d'abril de 2011, número 6496, es va publicar l'Ordre 9/2011, de 31 de març, de la Conselleria d'Economia, Hisenda i Ocupació, per la qual es regulen i es convoquen subvencions destinades a la implantació d'un pla integral d'ocupació per a la recerca activa d'ocupació als desocupats inscrits en els centres SERVEF d'Ocupació perceptora d'ajudes a la desocupació (MOTIVA'T).  
La disposició addicional primera de l'Ordre mencionada determina el crèdit per a finançar estes ajudes per un import màxim de 5.100.000 euros, fons procedents del SPEE.  
Així mateix, l'apartat 2 de la dita disposició addicional primera establix que, si al llarg de l'exercici 2011 existira crèdit disponible que permetera incrementar el finançament d'esta convocatòria, el SERVEF, prèvia publicació del dit crèdit en el Diari Oficial de la Comunitat Valenciana, podrà destinar-lo a la concessió d'altres sol·licituds presentades a l'empara d'esta convocatòria que, com a conseqüència de l'esgotament dels crèdits, no hagueren pogut ser ateses inicialment o ho hagueren sigut per un import inferior al sol·licitat.  
De conformitat amb el que establix la disposició addicional primera de l'Ordre de 6 d'abril de 2011, vista la modificació pressupostària per la qual s'autoritza una generació de crèdit i augment de la dotació de determinades línies de subvenció i capítols pressupostaris com a conseqüència de l'assignació de fons pel Servici Públic d'Ocupació Estatal (exp. modificació 31.001/11), i vist que s'han complit els requisits i les condicions determinats en l'article 58.2 del Reglament de la Llei 38/2003, de 17 de novembre, General de Subvencions, correspon publicar la dotació addicional de fons per a l'esmentat programa sense establir un nou termini de presentació de sol·licituds.  
  
En conseqüència, resolc:  
  
Únic  
Ampliar en 1.000.000 d'euros la dotació pressupostària en el codi línia T5605000, capítol 4, del subprograma pressupostari 322.51, Foment d'ocupació, del Servici Valencià d'Ocupació i Formació, per a finançar les subvencions destinades a la implantació d'un pla integral d'ocupació per a la recerca activa d'ocupació als desocupats inscrits en els centres SERVEF d'Ocupació perceptors d'ajudes a la desocupació (MOTIVA'T). Després de l'increment, la dotació per a estes ajudes arriba a un crèdit global màxim de 6.100.000 euros, fons procedents del SPEE.   
  
Contra este acte, que esgota la via administrativa, els interessats podran interposar un recurs contenciós administratiu en el termini de dos mesos, comptadors des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, un recurs de reposició davant d'este mateix òrgan en el termini d'un mes, computat en els termes ja dits, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació.   
  
València, 21 de juny de 2011.- El secretari autonòmic d'Ocupació i director general del SERVEF: Luis Lobón Martín.